
ที่ มท ๐๘21.2/ว
กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐






          เมษายน  2569
เรื่อง 
แนวทางปฏิบัติการดำเนินโครงการกำจัดขยะเพื่อผลิตกระแสไฟฟ้าขององค์กรปกครองส่วนท้องถิ่น 
กรณีพระราชบัญญัติยกเลิกประกาศคณะรักษาความสงบแห่งชาติ คำสั่งคณะรักษาความสงบแห่งชาติ และคำสั่งหัวหน้าคณะรักษาความสงบแห่งชาติบางฉบับที่หมดความจำเป็นและไม่เหมาะสมกับกาลปัจจุบัน พ.ศ. ๒๕๖๘ ตามมาตรา ๔ ให้ยกเลิกคำสั่งหัวหน้าคณะรักษาความสงบแห่งชาติ ที่ ๔/๒๕๕9
เรียน  ผู้ว่าราชการจังหวัดทุกจังหวัด (ยกเว้นจังหวัดแพร่)
สิ่งที่ส่งมาด้วย
สำเนาหนังสือกรมโยธาธิการและผังเมือง ที่ มท 0711.5/5256 

ลงวันที่ 25 มีนาคม 2569
  จำนวน 1 ฉบับ

ด้วยกรมส่งเสริมการปกครองท้องถิ่น ได้หารือการดำเนินโครงการกำจัดขยะเพื่อผลิตกระแสไฟฟ้าขององค์กรปกครองส่วนท้องถิ่น กรณีการยกเลิกคำสั่งหัวหน้าคณะรักษาความสงบแห่งชาติ 
ที่ ๔/๒๕๕9 เรื่อง การยกเว้นการใช้บังคับกฎกระทรวงให้ใช้บังคับผังเมืองรวมสำหรับการประกอบกิจการ
บางประเภท ประกาศราชกิจจานุเบกษา เมื่อวันที่ ๒๐ มกราคม ๒๕๕๙ ถือเป็นกิจการที่ได้รับการยกเว้น
การใช้บังคับกฎกระทรวงให้ใช้บังคับผังเมืองรวมตามกฎหมายว่าด้วยการผังเมืองกับกรมโยธาธิการและผังเมือง

กรมส่งเสริมการปกครองท้องถิ่นขอเรียนว่า การดำเนินโครงการกำจัดขยะเพื่อผลิตกระแสไฟฟ้า
ขององค์กรปกครองส่วนท้องถิ่น กรณีพระราชบัญญัติยกเลิกประกาศคณะรักษาความสงบแห่งชาติ คำสั่งคณะรักษาความสงบแห่งชาติ และคำสั่งหัวหน้าคณะรักษาความสงบแห่งชาติบางฉบับที่หมดความจำเป็นและไม่เหมาะสมกับกาลปัจจุบัน พ.ศ. ๒๕๖๘ ตามมาตรา ๔ ให้ยกเลิกคำสั่งหัวหน้าคณะรักษาความสงบแห่งชาติ ที่ ๔/๒๕๕9 ดังนั้น เพื่อให้การดำเนินโครงการ เป็นไปด้วยความเรียบร้อย จึงขอแจ้งแนวทางปฏิบัติเกี่ยวกับความพร้อม
ของพื้นที่ตั้งโครงการดังกล่าว ดังนี้ 

1. เมื่อพระราชบัญญัติยกเลิกประกาศคณะรักษาความสงบแห่งชาติ คำสั่งคณะรักษา
ความสงบแห่งชาติ และคำสั่งหัวหน้าคณะรักษาความสงบแห่งชาติบางฉบับที่หมดความจำเป็นและไม่เหมาะสมกับกาลปัจจุบัน พ.ศ. ๒๕๖๘ ประกาศในราชกิจจานุเบกษาให้มีผลใช้บังคับตั้งแต่วันถัดจากวันประกาศ (ใช้บังคับ 
๓๐ ธันวาคม ๒๕๖๘) มีผลให้การบังคับใช้กฎกระทรวงให้ใช้บังคับผังเมืองรวมที่ได้รับการยกเว้นการใช้บังคับกฎกระทรวงให้ใช้บังคับผังเมืองรวมสำหรับการประกอบกิจการบางประเภท ตามคำสั่งหัวหน้าคณะรักษา
ความสงบแห่งชาติ ที่ 4/๒๕๕๙ ย่อมสิ้นสุดลง ดังนั้น การบังคับใช้ผังเมืองรวมจะต้องปฏิบัติตามกฎกระทรวง
ให้ใช้บังคับผังเมืองรวม ประกาศกระทรวงมหาดไทยให้ใช้บังคับผังเมืองรวม หรือข้อบัญญัติท้องถิ่นให้ใช้บังคับผังเมืองรวม ที่ใช้บังคับอยู่ในปัจจุบัน

2. การประกอบกิจการตามข้อ ๑ (๑) และ (๒) ตามคำสั่งหัวหน้าคณะรักษาความสงบแห่งชาติ ที่ ๔/๒๕๕๙ ที่ได้รับการยกเว้นการใช้บังคับกฎกระทรวงให้ใช้บังคับผังเมืองรวมตามคำสั่งคณะรักษาความสงบแห่งชาติ ที่ ๔/๒๕๕๙ สำหรับการประกอบกิจการดังกล่าวตามข้อ ๑ (๑) และ (๒) หากยังประกอบกิจการ ดังกล่าวอยู่ในวันก่อนวันที่พระราชบัญญัติยกเลิกประกาศคณะรักษาความสงบแห่งชาติฯ นี้ ใช้บังคับ
ก็ให้ยังคงได้รับการยกเว้นต่อไปจนกว่าจะเลิกประกอบกิจการหรือถูกเพิกถอนใบอนุญาต
/๓. คำขอรับ ...

๓. คำขอรับรองหรืออนุญาตใด ๆ ที่ได้ยื่นไว้ตามคำสั่งคณะรักษาความสงบแห่งชาติ 
ที่ ๔/๒๕๕๙ และยังคงอยู่ในขั้นตอนกระบวนการพิจารณาคำขอการรับรองหรืออนุญาตใด ๆ ยังดำเนินการ
ไม่เสร็จสิ้น ก็ให้เจ้าหน้าที่หน่วยงานของรัฐที่เกี่ยวข้องพิจารณาดำเนินการต่อไปได้จนกว่าจะแล้วเสร็จ 
หากในระหว่างพิจารณาคำขอรับรองหรืออนุญาตใด ๆ ดำเนินการยังไม่เสร็จสิ้น และได้มีการประกาศกระทรวงมหาดไทยหรือข้อบัญญัติท้องถิ่นประกาศใช้บังคับในพื้นที่ให้การพิจารณาคำขอรับรองหรืออนุญาต
ให้เป็นไปตามกฎหมายว่าด้วยการผังเมืองที่กำหนดขึ้นมาใหม่

๔. สำหรับผู้ประกอบกิจการโรงไฟฟ้า (โรงงานลำดับที่ ๘๘) ตามกฎกระทรวง (พ.ศ. ๒๕๓๕) ออกตามความในพระราชบัญญัติโรงงาน พ.ศ. ๒๕๓๕ ที่ได้รับยกเว้นการใช้บังคับกฎกระทรวงให้ใช้บังคับ
ผังเมืองรวมโดยผลของคำสั่งหัวหน้าคณะรักษาความสงบแห่งชาติ ที่ 4/๒๕๕๙ หากมีการต่ออายุใบอนุญาต
ก็ยังคงได้รับการยกเว้นต่อไป

ดังนั้น การดำเนินโครงการกำจัดขยะเพื่อผลิตกระแสไฟฟ้าขององค์กรปกครองส่วนท้องถิ่น
ซึ่งเป็นโรงงานลำดับที่ ๘๘ และลำดับที่ ๑๐๕ เมื่อพระราชบัญญัติยกเลิกประกาศคณะรักษาความสงบแห่งชาติ คำสั่งคณะรักษาความสงบแห่งชาติ และคำสั่งหัวหน้าคณะรักษาความสงบแห่งชาติบางฉบับที่หมดความจำเป็น และไม่เหมาะสมกับกาลปัจจุบัน พ.ศ. ๒๕๖๘ ประกาศและมีผลใช้บังคับการใช้บังคับผังเมืองรวมจะต้องปฏิบัติตามกฎกระทรวงให้ใช้บังคับผังเมืองตามกฎหมายว่าด้วยการผังเมือง จึงขอให้จังหวัดแจ้งองค์กรปกครอง
ส่วนท้องถิ่นในพื้นที่ ถือเป็นแนวทางปฏิบัติต่อไป รายละเอียดปรากฏตามสิ่งที่ส่งมาด้วย



จึงเรียนมาเพื่อโปรดพิจารณา
ขอแสดงความนับถือ
                    อธิบดีกรมส่งเสริมการปกครองท้องถิ่น                   
กองสาธารณสุขและสิ่งแวดล้อมท้องถิ่น
กลุ่มงานสิ่งแวดล้อมและการเปลี่ยนแปลงสภาพภูมิอากาศ
โทร. ๐-๒๒๔๑-๙๐๐๐ ต่อ 2112 
ไปรษณีย์อิเล็กทรอนิกส์.saraban@dla.go.th 
ผู้ประสานงาน นายอามาดา กาเดร์ 099 356 2555

